一隻遊戲係由佢嘅規則定義嘅，例如係以井字過三關嘅規則，可以用人手喺張紙上面玩又得，用電腦嘅型式玩又得，所以用人手玩嘅過三關同用電腦玩嘅過三關係同一個遊戲。一個遊戲設計師喺設計好佢隻遊戲嘅規則之後，就要諗吓用乜嘢架生玩好，有好多遊戲都係定死咗喺電子媒體嗰度嘅，例如射擊遊戲，就因為內容涉及極大量大手做唔到嘅運算，所以實要係以電子遊戲嘅型式存在，但有好多遊戲可以唔使用電腦玩，例如各種嘅球類運動、啤牌遊戲同埋係各種嘅棋，有啲遊戲甚至完全唔使任何架生就可以玩，例如係伏匿匿。